
IEPIRKUMU KOMISIJA
Talsos

2024. gada 28. jūnijā

Ieinteresētajiem piegādātājiem

Jautājumu – atbilžu apkopojums iepirkumā
“Ēdināšanas pakalpojuma nodrošināšana Talsu pamatskolai”,
identifikācijas Nr. TNP 2024/41

Talsu novada pašvaldības (turpmāk – Pasūtītājs) Iepirkumu komisija (turpmāk – Komisija) ir saņēmusi ieinteresētā piegādātāja jautājumus par Publisko iepirkumu likuma 10. panta kārtībā veiktā iepirkuma “Ēdināšanas pakalpojuma nodrošināšana Talsu pamatskolai”, identifikācijas Nr. TNP 2024/41, (turpmāk – Iepirkums) dokumentāciju.

Pretendentu ievērībai:
1. Komisija informē, ka tika veikti labojumi Iepirkuma nolikuma 7. pielikumā “Pārtikas produktu saraksts”, kas iekrāsoti sarkanā krāsā. Minētais pielikums ar laboto informāciju ir pievienots Elektronisko iepirkumu sistēmā pie attiecīgā iepirkuma aktuālajiem dokumentiem.
2. Ieinteresētajiem piegādātājiem lūgums sekot aktuālajai informācijai Talsu novada pašvaldības pircēja profilā Elektronisko iepirkumu sistēmā:  https://www.eis.gov.lv/EKEIS/Supplier/Procurement/125869. 

Komisija 2024. gada 28. jūnija sēdē ir izskatījusi un sagatavojusi atbildes uz ieinteresētā piegādātāja jautājumiem:

[bookmark: _Hlk128400922]Jautājums Nr. 1:
Vēlamies precizēt nolikuma 7.pielikuma “Produktu saraksts” norādīto pozīciju Nr.29 “Ogu sulas koncentrāts dzēriena pagatavošanai”. Vēršam uzmanību, ka Latvijā nevienam ražotājam/audzētājam nav pieejams sertificēts (BL, NPKS un LPIA reģistros) “Ogu sulas koncentrāts” vai sulas koncentrāts vispār, tādēļ, lūdzam precizēt, vai punktus varēs arī iegūt, ja norādīsim šajā pozīcijā “Sulu no koncentrāta” vai “Ogu sīrups”, kas atbilst vienam no (BL NPKS un LPIA reģistriem)?

Atbilde Nr. 1: 
Komisija informē, ka ir veikti labojumi Iepirkuma nolikuma 7. pielikumā “Pārtikas produktu saraksts”, kurā precizēta II sadaļas 29. pozīcija - “Augļu vai ogu sula, sīrups vai koncentrāts dzēriena pagatavošanai”.

Jautājums Nr. 2:
Kā arī vēlamies precizēt 7. pielikuma “Produktu saraksts “ pozīciju Nr. 51 “zivs fileja”, vai tiks atzīts par atbilstošu, ja norādīsim šajā pozīcijā “karpa”, kas atbilsts vienam no (BL NPKS un LPIA reģistriem)?

Atbilde Nr. 2: 
Komisija informē, ka ir veiktas izmaiņas Iepirkuma 7. pielikumā “Pārtikas produktu saraksts”, izslēdzot II sadaļas 51. pozīciju “Zivs fileja”.

Komisijas priekšsēdētājs        	   	                (paraksts)*			          D. Pētersons

